**Työllistämisen kuntalisän hakuohje työnantajille**

Varmista, että työnhakija, jonka työsuhteen perusteella kuntalisähakemus tehdään, kuuluu työllistämisen kuntalisän kohderyhmään:

* Siilinjärven työllisyyden kuntakokeilun työtön työnhakija asiakas

**Tarkennukset kuntalisän myöntämisen osalta:**

* Kuntalisää voivat hakea kaikkien toimialojen yritykset, joilla on y-tunnus.
* Kuntalisää ei myönnetä: valtiolle, hyvinvointialuille, kunnille tai kuntien osaomistamille konserniyhtiöille tai kuntien omistamille yhtiöille.
* *Kuntalisää ei myönnetä yksityishenkilöille!*
* *Huomioi, Kuntalisää ei myönnetä palkkaan tai sen sivukuluihin.*
* Kuntalisää myönnetään ajallisesti 4 - 35 viikkoa tai 31.12.2024 saakka (jolloin myöntöpäätös loppuu).
* Palkkiosummat:
	+ Jos työsopimuksen työaika on vähintään 25 tuntia viikossa, palkkio on 350 euroa/ työkuukausi.
	+ Jos työsopimuksen työaika on vähintään 32 tuntia viikossa, palkkio on 600 euroa/ työkuukausi
* Yksi työnantaja voi vuodessa saada kuntalisää enintään viiden (5) eri henkilön työsuhteiden perusteella.
* **Työllistämisen kuntalisä on de minimis- tukea,** ns. vähämerkityksinen julkinen tuki, Komission asetus (EU) N:o 1407/2013. Tuen saajan on seurattava julkisten tukien kautta saatujen de minimis – tukien yhteismääriä ja etteivät ne ylitä asetettuja raja-arvoja.
* Kuntalisää ei myönnetä, mikäli palkkaus on provisiopohjainen, eikä vuokratyöhön.
* Kuntalisää ei myönnetä normaalissa työnvaihto- tai työllistymistilanteessa esim. työntekijä irtisanoutuu entisestä työstä vaihtaakseen uuteen työhön tai valmistuva opiskelija palkataan työhön.
* Kuntalisää ei myönnetä myöskään opiskelijan palkkaamisen perusteella tai saman työnantajan irtisanoman tai lomauttaman työntekijän takaisin töihin kutsumisen perusteella.
* Palkan on oltava vähintään alan työehtosopimuksen tai minimipalkan mukainen
* Kuntalisää ei myönnetä, jos palkattu henkilö on aikaisemmin ollut velvoitetyössä (työttömyysturvan lisäpäiväoikeus) Siilinjärven kunnalla.

**Kuntalisän haku, käsittely, päätöksen tiedoksianto ja maksatus:**

* Sähköinen hakemus löytyy (tähän siilinjärven nettisivujen osoite)
* Hakemus pyritään käsittelemään kahden viikon kuluessa. Työllisyyspalvelut voivat pyytää tarvittaessa lisätietoja hakemuksen. Kuntalisä myönnetään kunnan varattujen määrärahojen puitteissa ja hakemusten saapumisjärjestyksessä.
* Hakemus on jätettävä kahden kuukauden (2) sisällä työsuhteen alkamisesta. Myöhästynyt hakemus ei käsitellä.
* Kuntalisäpäätös lähetetään hakijalle tiedoksi salatulla sähköpostilla.
* Kuntalisä maksetaan hakijalle noin kuuden (6) viikon kuluessa kuntalisäpäätöksen tiedoksiannosta.

**Hakija (kuntalisän saaja/ yritys) valitsee kuntalisän käyttötarkoituksen:**

Kuntalisää ei myönnetä palkkaan tai sen sivukuluihin. Tämä tieto kirjataan kuntalisäpäätökseen.

Hakija (työllistävä yritys) ilmoittaa hakemusta tehdessään kuntalisän käyttötarkoituksen.

Vaihtoehdot:

* koulutus,
* työhyvinvointi,
* työturvallisuus,
* laite, - väline-, tai työvaatekulut,
* vuokrat
* tai muu -kohta.

**Hakija (työllistävä yritys) sitoutuu noudattamaan seuraavia asioita:**

* Työnantaja selvittää itse kuntalisäpalkkion ja muiden mahdollisten tukien yhteisvaikutukset.
* Työnantajan maksaa työntekijälle vähintään toimialan TES:n mukaista palkkaa tai TES:n puuttuessa minimipalkkaa sekä hoitaa kaikki työsuhteeseen liittyvät työnantajaa koskevat lakisääteiset velvollisuudet ja maksut.
* Noudattaa voimassa olevia lakeja, sopimuksia, ohjeita yms. hyvän työnantajan periaatteita sekä sitoutuu huolehtimaan työsuhteeseen kuuluvista maksuista ja muista velvoitteista.
* Vakuuttaa, että hakemuksessa olevaa työtehtävää on ensin tarjottu irtisanotuille ja lomautetuille, mikäli hakija on lomauttanut tai irtisanonut työntekijöitä.
* Sitoutuu ilmoittamaan Siilinjärven työllisyyspalveluille, mikäli palkkion perusteena olevassa työsuhteessa tapahtuu muutoksia.
* Sitoutuu noudattamaan kuntalisän hakuehtoja sekä toimittamaan työntekijän palkanmaksutositteet Siilinjärven työllisyyspalveluille kahden viikon sisällä, mikäli satunnaistarkastus osuu omalle kohdalle.
* Vakuuttaa, että hakemuksen kaikki tiedot ovat oikeita ja että hakemuksessa oleva tilinumero on hakijatyönantajan nimissä ja käytössä.

**Tarvittaessa Siilinjärven työllisyyspalvelut voi pyytää lisäselvityksiä kuntalisän myöntämisehtojen selvittämiseksi.**